Orban îi îndeamnă pe moldoveni să iasă la vot: "Este în puterea voastră să decideți viitorul ţării. Moldova merită mai mult“.
Ludovic Orban a transmis un mesaj în ziua în care au loc alegeri parlamentare anticipate în Republica Moldova. Ludovic Orban are un mesaj pentru moldoveni: "Este în puterea voastră, astăzi, să decideți viitorul ţării“. Ludovic Orban: "Cu fiecare vot, Republica Moldova este mai aproape de o guvernare stabilă, pro-europeană“.
Ludovic Orban a lăudat mobilizarea celor din diaspora și le-a transmis cetățenilor moldoveni să iasă la vot în număr cât mai mare."Îi îndemn pe cetățenii moldoveni să iasă în număr cât mai mare la vot, astăzi, pentru că de acest vot depinde viitorul democratic al Republicii Moldova. M-a bucurat să văd mobilizarea celor din diaspora, care, la fel ca și în România, au înțeles rolul important pe care îl joacă pentru a stabili soarta țării lor“, a scris Orban pe Facebook.Președintele PNL spune că fiecare vot ajută Republica Moldova să fie "mai aproape de o guvernare stabilă, pro-europeană, care garantează progresul și bunăstarea locuitorilor săi“: "Cu fiecare vot, Republica Moldova este mai aproape de o guvernare stabilă, pro-europeană, care garantează progresul și bunăstarea locuitorilor săi. E timpul ca oamenii dedicați parcursului democratic să primească, prin votul dumneavoastră, forța de a face reformele atât de necesare.“"Dragi moldoveni, este în puterea voastră, astăzi, să decideți viitorul ţării, pentru că Moldova merită mai mult. Sunt alături de dumneavoastră și vă susțin în această zi extrem de importantă“, le-a transmis el moldovenilor.